Nuusbrief van 15 Junie 2018 - Laerskool Jan van Riebeeck
15 Jun, 2018 | Nuusbrief |
Dinsdag, 19 Junie 2018 Gr.6&7: Musiekkonsert (die seniorkoor tree op)
Sondag, 8 Julie 2018 Leon Hanekom (onderwyser) verjaar
Sondag, 8 Julie 2018 Claudia Josephus (Assistent) verjaar
Woensdag, 11 Julie 2018 Shannon Smuts (Snoepie) verjaar
Dinsdag, 17 Julie 2018 Skole heropen vir derde kwartaal
Donderdag, 19 Julie 2018 Ouerafsprake; Portefeuljedag
Vrydag, 20 Julie 2018 Gr.5: Lead4Life
Vrydag, 20 Julie 2018 Netbalkliniek (0/12 en 0/13)
Vrydag, 20 Julie 2018 WOW speltoets
Mense van Kaapstad
Ons skool is gelukkig genoeg om in die middel van die mooie Kaapstad te wees. Maar dis nie net Tafelberg, die mooi strande en die interessante geboue om ons wat die stad so spesiaal maak nie. Dis ook haar mense! Daar bly 3,7 miljoen mense in Kaapstad. Met ons nuwe Jannies-projek, wil ons leerders inspireer met die besonderse en uiteenlopende mense wat hier bly. Ons wil hulle ook herinner dat ons ‘n belangrike gemeenskap in die moederstad is. Ons wil gereeld sprekers nooi wat presies dit gaan doen. So kan ons leer en inspireer!
Laat weet wie jou inspireer. Wie wil jy graag hê moet met ons kom gesels? Leerders, onderwysers en ouers is almal welkom om voorstelle te stuur na: mensevankaapstad@jvrprim.co.za
Waar bly jy?: Elsiesrivier
SK (Skeppende Kuns) en LO (Lewensoriëntering)
“Ek is ‘n trotse Jannie, want ek is goed in netbal.”
Twee graad 12-leerders van Hoërskool Jan van Riebeeck, Theodore Pauw en Louise Goethals, het twee posisies in die Top 15 van die De Beers Engels Nasionale Olimpiade losgeslaan.
Dit is ‘n uitsonderlike prestasie, synde daar meer as 6400 inskrywings landswyd vir die olimpiade was.
Louise en Theodore is genooi na die Grahamstown National Schools Festival in Julie, waar die top posisies op 10 Julie aangekondig sal word. Theodore is een van ons skool se oud-leerders.
Op Dondermiddag, 19 Julie 2018, vanaf 15:00 – 19:00 sal ouers van graad 4 – 7 die geleentheid kry om onderskeie onderwysers rakende hul kind se vordering te spreek.
Tydens hierdie 15 minute afspraak kry u die geleentheid om ook na u kind se skoolwerk/vraestelle, ens. te kyk.
Die seniorkoor tree slegs Dinsdagoggend aan die begin van die konsert op, omdat die graad ses-leerders Maandag besig is met ‘n Lead4Life-kursus en daar te min koorlede oorbly om op Maandag te sing.
Alle ouers en belangstellendes is welkom om die konserte by te woon.
Ons hou op Woensdag, 20 Junie, vir die gr 4-7 leerders ‘n oggend waar ons vriendskaplik teen mekaar gaan tennis speel. ‘n E-pos is aan die ouers gestuur waar hulle die kinders in ‘n google vorm, voor Vrydag 15 Junie, kon inskryf.
Ons is oorweldig deur die goeie terugvoer wat ons ontvang het. Dis wonderlik om te sien hoe baie kinders wil deelneem. Ons sal ‘n paar ekstra rakette hê vir die kinders. Ouers is welkom om te kom kyk.
​Ons skaakspan het laas Vrydag, 8 Junie, teen die Deutsche Schule 5 – 1 gewen. Dit was ons laaste skaakwedstryd vir die kwartaal. Ons skaakspelers was hierdie kwartaal onoorwonne!! Hierdie is regtig ‘n wonderlike prestasie!
”Supposing it didn’t,” said Pooh. After careful thought Piglet was comforted by this. – A.A. Milne
NextJannies presteer by Horizon Wiskundekompetisie